CELEX: 32006L0029
Language: el
Date: 2006-03-08 00:00:00
Title: Οδηγία 2006/29/ΕΚ της Επιτροπής, της  8ης Μαρτίου 2006 , για την τροποποίηση της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου σχετικά με την εξαίρεση ορισμένων ιδρυμάτων από το πεδίο εφαρμογής της οδηγίας ή την προσθήκη τους σε αυτό

9.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/50
            
         
      ΟΔΗΓΊΑ 2006/29/ΕΚ ΤΗΣ ΕΠΙΤΡΟΠΉΣ
   
   της 8ης Μαρτίου 2006
   για την τροποποίηση της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου σχετικά με την εξαίρεση ορισμένων ιδρυμάτων από το πεδίο εφαρμογής της οδηγίας ή την προσθήκη τους σε αυτό
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/12/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, σχετικά με την ανάληψη και την άσκηση δραστηριότητας πιστωτικών ιδρυμάτων (1), και ιδίως το άρθρο 60 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 της οδηγίας 2000/12/ΕΚ περιλαμβάνει κατάλογο των ιδρυμάτων που εξαιρούνται ρητά από το πεδίο εφαρμογής της οδηγίας.
            
         
               (2)
            
            
               Το Υπουργείο Οικονομικών της Δανίας και το Υπουργείο Εσωτερικών και Υγείας της Δανίας ζήτησε να συμπεριληφθεί η Ένωση Ενυπόθηκης Πίστης των Δήμων (KommuneKredit) στον κατάλογο του άρθρου 2 παράγραφος 3 της οδηγίας 2000/12/ΕΚ, έτσι ώστε να εξαιρεθεί η Kommune Kredit από το πεδίο εφαρμογής της οδηγίας. Λαμβάνοντας υπόψη το νομικό καθεστώς και την ειδική της διάρθρωση, θεωρείται δικαιολογημένη η ένταξη της KommuneKredit στον κατάλογο του άρθρου 2 παράγραφος 3.
            
         
               (3)
            
            
               Το Υπουργείο Οικονομικών της Φινλανδίας επανέλαβε το αίτημά του να αντικατασταθεί η Kera OY/Kera Ab από την FinnveraOyj/Finnvera Abp στον κατάλογο του άρθρου 2 παράγραφος 3. Η Finnvera Plc προέκυψε από τη συγχώνευση της Kera Plc και του φινλανδικού οργανισμού εγγυήσεων. Η Finnvera Plc ασκεί τις ίδιες δραστηριότητες όπως και η προκάτοχός της Kera Plc.
            
         
               (4)
            
            
               Το Υπουργείο Οικονομίας και Οικονομικών της Ελλάδος ζήτησε τη διαγραφή της Ελληνικής Τράπεζας Βιομηχανικής Αναπτύξεως και του Ταχυδρομικού Ταμιευτηρίου από τον κατάλογο των εξαιρέσεων του άρθρου 2 παράγραφος 3. Η πρώτη έπαυσε να υφίσταται μετά τη συγχώνευσή της με εμπορική τράπεζα, ενώ το δεύτερο θα λειτουργεί ως πιστωτικό ίδρυμα που έχει λάβει άδεια λειτουργίας σύμφωνα με την οδηγία 2000/12/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το άρθρο 2 παράγραφος 3 τέταρτη περίπτωση της οδηγίας 2000/12/ΕΚ αντικαθίσταται από το ακόλουθο κείμενο:
   
               «—
            
            
               στη Δανία, του “Dansk Eksportfinansieringsfond”, του “Danmarks Skibskreditfond”, του “Dansk Landbrugs Realkreditfond” και του “Kommune Kredit”».
            
         Άρθρο 2
   Το άρθρο 2 παράγραφος 3 έκτη περίπτωση της οδηγίας 2000/12/ΕΚ αντικαθίσταται από το ακόλουθο κείμενο:
   
               «—
            
            
               στην Ελλάδα, του “Ταμείου Παρακαταθηκών και Δανείων”».
            
         Άρθρο 3
   Το άρθρο 2 παράγραφος 3 δέκατη τέταρτη περίπτωση της οδηγίας 2000/12/ΕΚ αντικαθίσταται από το ακόλουθο κείμενο:
   
               «—
            
            
               στη Φινλανδία, της “Teollisen yhteistyön rahasto Oy/Fonden för industriellt samarbete AB” και της “Finnvera Oyj/Finnvera Abp”».
            
         Άρθρο 4
   Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 30 Ιουνίου 2006. Ενημερώνουν αμέσως σχετικά την Επιτροπή.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 5
   Η παρούσα οδηγία αρχίζει να ισχύει από την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 6
   Η παρούσα οδηγία απευθύνεται στα κράτη μέλη.
   
      Βρυξέλλες, 8 Μαρτίου 2006.
      
         
            Για την Επιτροπή
         
         Charlie McCREEVY
         
         
            Μέλος της Επιτροπής
         
      
   
   
      (1)  ΕΕ L 126 της 26.5.2000, σ. 1· οδηγία όπως τροποποιήθηκε τελευταία από την οδηγία 2005/1/ΕΚ (ΕΕ L 79 της 24.3.2005, σ. 9).